2. Nikaragva (glasovanje) 
- Pred glasovanjem
Manuel Medina Ortega
Skupina socialdemokratov v Evropskem parlamentu je vložila nekaj zahtevkov za ločeno glasovanje o odstavkih 1 in 4, pa tudi nekaj predlogov ustnih sprememb, in sicer odstavka 2, uvodne izjave A in uvodne izjave F. Prepričan sem, da je predsednici to znano, če ne, pa ji lahko zadevo pojasnim sam.
Manuel Medina Ortega
V odstavek 2 bi želeli vključiti ustno spremembo, s katero bi našteli volilna okrožja, kjer je prišlo do nepravilnosti, in sicer León ter Managua: besedilo bi se glasilo "volilni okrožji (León in Managua)".
(Parlament se je strinjal z ustno spremembo.)
- Pred glasovanjem o uvodni izjavi A
Manuel Medina Ortega
Glede besedila uvodne izjave A je Skupina socialdemokratov v Evropskem parlamentu vložila predlog ustne spremembe, s katero bi množinsko obliko besede "obtožbe" nadomestili z edninsko obliko, "obtožba".
(Parlament se je strinjal z ustno spremembo.)
- Pred glasovanjem o uvodni izjavi F
Manuel Medina Ortega
V uvodni izjavi F predlagamo zamenjavo besedila "kazenska preiskava" z besedilom "sodna preiskava", to je, zamenjavo besede "kazenska" z besedo "sodna".
